cyanic-selkie/wikianc huggingface dataset:
Heckler & Koch HK417
Forsvaret kjøpte i 2007 inn et mindre antall av HK417, disse blir brukt som skarpskyttergevær.
Teknisk
Løpet på HK417 er kaldhamret, og fåes i lengder på 30, 40 og 50 cm (12, 16 og 20 tommer). Kolben er justerbar innenfor et område på rundt 10 cm.
Repetermekanismen er gassdrevet. Den virker ved at kruttgassene virker på et stempel, som igjen driver et roterende sluttstykke, kaster ut patronhylsen og lader et nytt skudd. Dette tilsvarer systemet i G36, som mekanikken i HK417 er basert på. Magasintypen på prototypegeværet var fra Heckler & Koch G3. Senere versjoner har benyttet et nyutviklet plastmagasin.
Våpenet er utstyrt med picatinnyskinner for å montere siktemidler, lys og annet tilbehør. HK sin 40 mm HK AG416 granatkaster kan også monteres på skinnene under løpet, men dette vil være lite aktuelt dersom man har skarpskytter-modellen.
Jarlsberg (gods)
Jarlsberg, ofte omtalt som Jarlsberg hovedgård, er et gods og et stamhus like utenfor Tønsberg by i Vestfold. Det ble opprinnelig opprettet som et grevskap i 1673 for Peder Schumacher Griffenfeld under navnet Griffenfeldt Grevskab. Dette var Norges annet og siste grevskap. Ifølge adelsloven av 1821 opphørte Jarlsberg å være grevskap da den siste dansk-norske greve Peder Anker Wedel Jarlsberg døde i 1893 og tittelen greve gikk ut av bruk. Eiendommen brukes i dag av familien Wedel Jarlsberg. Gården omfatter et totalt areal på rundt 6 000 daa, hvorav drøyt halvparten er dyrket mark.
I dag
I 1999 døde faren til den nåværende eieren. Jarlsberg er det eneste av Norges to tidligere grevskaper der etterkommerne etter de opprinnelige adelige eierne fortsatt forvalter og driver eiendommen. I dag kalles forvalterne stamhusbesittere. De har rett til å disponere eiendommen og råder over avkastningen, med eier den ikke. Eiendommen er selveiende. Nåværende stamhusbesitter, Carl Nicolaus Wedel Jarlsberg, ble den trettende generasjonen da at han tok over i 1996. Hans mor bor i kårboligen på stedet. Eiendommen er skattefri og inkluderer fire naturreservater og ett landskapsvernområde.
Gården består i 2010 av totalt 6 098 daa, som fordeler seg på 3 107 daa fulldyrket jord, 220 daa innmarksbeite, 2 197 daa produktiv skog, 420 daa annet markslag og 151 daa ikke klassifisert areal. I tillegg leier gården 97 daa fulldyrket jord.
Slottet står i hovedsak som fra 1812, men med diverse utbedringer. I første etasje i hovedbygningen finnes kolonnesalen som har vært benyttet til konserter. Riddersalen i andre etasje benyttes til private selskaper.
Det går ellers offentlige turløyper over eiendommen langs sjøen og gjennom skogsområdet Gullkronene der det også er en privat gravlund.
Celle-mediert immunitet
Celle-mediert immunitet er en immunreaksjon som ikke involverer antistoffer men som i stedet aktiverer makrofager , NK-celler, cytotoksiske T-celler (CD8+) og utsondrer en spesiell profil av cytokiner mot antigener.
Celle-mediert immunitet beskytter fremfor alt mot intracellulære mikroorganismer, for eksempel virus og visse bakterier, men beskytter også mot kreft, soppinfeksjoner og protister.
Type IV-overfølsomhet er en celle-medierd allergisk reaksjon.
Ringenes herre: Atter en konge
Ringenes herre: Atter en konge er newzealandsk-amerikansk episk fantasyfilm fra 2003 regissert av Peter Jackson. Atter en konge er den siste filmen i Ringenes herre-trilogien. Alle bygger på J.R.R. Tolkiens roman Ringenes herre.
Den ble en stor publikumssuksess og ble meget godt mottatt av anmelderne. Den fikk elleve Oscar (blant annet for beste film og beste regi) og tangerte dermed rekorden til Ben-Hur (1959) og Titanic (1997).
Atter en konge etterfulgte To tårn (2002) og avsluttet filmserien om Ringenes herre. I 2012 ble trilogien etterfulgt av Hobbiten-trilogien. Handlingene i disse ligger forut for Ringenes herre og kan dermed regnes som en forløper (prequel).
Handling
Aragorn strir med sin framtidige kongsrolle, mens Gandalv står overfor den umulige oppgaven å bekjempe Saurons enorme og fryktinngytende hær. Munti og Pippin har kommet fra hverandre og må begge gå til store oppofrelser for å hjelpe. Samtidig er Frodo og Sam er på ferd gjennom et forræderisk og goldt landskap, og ringen tester stadig Frodos lojalitet. Det hele kulminerer i et gigantisk oppgjør på Pelennor-engene.
Popularitet og økonomi
Som de andre filmene i trilogien ble også Atter en konge meget populær. Den innbrakte $1,14 mrd. på verdensbasis, noe som gjorde den til den mest innbringende av de tre filmene - og samtidig den mest innbringende filmen i 2003. Den innbrakte $377 millioner i USA, $106,6 millioner i Storbritannia, $94,7 millioner i Japan, $87,5 i Tyskland og $12,5 millioner i Norge. Den ble sett av like oppunder én million på kino i Norge.
Produksjonskostnadene var på $94 millioner.
Priser
Den ble belønnet med hele 173 priser. Dette inkluderer blant annet 11 Oscar-priser (beste film, beste regi, tilpassede manus, klipp, kulisser, kostyme, makeup, originalmusikk, sang, lydmix, visuelle effekter), fire Golden Globe (beste dramafilm, regi, musikk, sang), fem BAFTA (beste film, manus, foto, visuelle effekter, publikumsprisen), ni Saturn Award (beste fantasyfilm, hovedrolle, birolle, regi, manus, musikk, makeup, spesial effekter, DVD-utgivelse), og Amandaprisen (beste utenlandske film).
Annet
Den originale versjonen har en spilletid på 3 timer og 21 minutter, men det er også lansert to lengre versjoner på over 4 timer.
Bartholomäus Ziegenbalg
Bartholomäus Ziegenbalg (født 10. juli 1682 i Pulsnitz i Oberlausitz i Tyskland, død 23. februar 1719 i Trankebar i India) var en tysk luthersk misjonær i dansk tjeneste. Han ble i 1706 den første protestantiske misjonær i India da han ankom den dansk-norske kolonien Trankebar.
Bakgrunn
Bartholomäus Ziegenbalg var sønn av en kornhandler i den saksiske byen Pulsnitz. Han begynte sin gymnasutdannelse i 1694 i Görlitz, og vekslet i 1702 over til et gymnas i Berlin. Fra 1703 studerte han teologi i Halle, under den ledende tyske protestantiske teolog, pietist og pedagog August Hermann Francke.
Misjonær
Ziegenbalg forsøkte å skape en kristendom i indisk drakt, og grunnla en indisk evangelisk luthersk menighet i Trankebar i 1707. Men han måtte for overhodet å få arbeidsmuligheter la seg presse til å kle seg europeisk (og bruke parykk!). Det ble bygget kirke i en indisk preget arkitektur. Hans virke strakte seg også ut over Trankebars grenser, og han hadde relativt stort gehør blant tamilene, hvis språk han hadde lært seg og benyttet i sin forkynnelse. Tamilene utgjorde den helt dominerende befolkningsandel i og rundt Trankebar. Han hadde også oversatt Det nye testamente til tamil, likeså store deler av Det gamle testamente. Hans NT-oversettelse ble den første bok som ble trykket på tamil overhodet, i 1715. Denne oversettelsen, noe revidert av hans etterfølger Johann Philipp Fabricius, er fremdeles i bruk i noen tamilske menigheter.
Ziegenbalgs arbeide ble etterhvert forsterket av flere misjonærer, og man ordinerte også tamiler til prestetjeneste.
Ziegenbalg engasjerte seg også på det sosiale område, blant annet ved å grunnlegge et barnehjem og en skole.
Han døde i 1719 en alder av bare 36 år, noe som tilskrives at han drev seg selv meget hardt til tross for sin noe sykelige disposisjon og det vanskelige og uvante klimaet.
Donnie Defreitas
Donnie Defreitas (født 10. juni 1985) er en sanktvincentinsk svømmer.
Han representerte Saint Vincent og Grenadinene under Sommer-OL 2004 i Athen, der han ble utslått i forsøksheatet i 50 meter fri.
Yvonne Daldossi
Yvonne Daldossi (født 26. januar 1992 i Merano, Syd-Tirol) er en italiensk skøyteløper som konkurrerer i hurtigløp. Hun representerte landet sitt under Vinter-OL 2014 i Sotsji, der hennes beste individuelle resultat var nummer 30 på 2 x 500 meter.
Hennes eldre bror Jan Daldossi (født 1990) er også skøyteløper og har deltatt i flere junior-VM samt flere sesonger i verdenscupen på skøyter. Jan er junior-verdensmester på skøyter på 1,000 m fra 2009 i Zakopane, Polen i samme mesterskap tok han også bronse på 1,500 m, i tillegg tok han også sølv på lagtempolaget i junior-VM 2008 i Changchun, Kina.
Egholtprisen
Egholtprisen er en dansk kulturpris, som deles ut årlig av Egholtfondet.
Prisen har til formål å støtte forfattere og kulturelle personligheter i Norden og kulturelt arbeide på Sorøegnen. Utdelingen foregår ved et arrangement på Sorø Akademi. Siden 1997 har prisen vært på 100 000 danske kroner.
Gnags
Gnags er en dansk rockegruppe fra Århus.
Diskografi - album
Peter A.G. Nielsens sang «Under Bøgen» fremført av Gnags er tatt opp i Danmarks kulturkanon
Fellesforetak
Fellesforetak (også joint venture) er en juridisk inngått økonomisk samarbeidsavtale som drives i fellesskap av to eller flere parter. Partene skyter inn om lag like store midler, deler kostnader og fortjeneste likt mellom seg og kontrollerer foretaket sammen. En slik avtale kan være inngått for et unikt prosjekts skyld, eller med tanke på langsiktig samarbeid. Et fellesforetak skiller seg fra en strategisk allianse, som ikke nødvendigvis bygger på likhet mellom partene.
På fransk er fellesforetak kalt entreprise commune og på engelsk joint venture eller joint undertaking. Joint venture forekommer også i norsk terminologi.
Referanser
Joint venture
Iglesias
Iglesias (sardisk: Igrèsias, Bidd 'e Crèsia) er en italiensk kommune i provinsen Sud Sardegna i regionen Sardinia. Den har 26 992 innbyggere og ligger rundt 200 meter over havet.
Monsters vs. Aliens
Monsters vs. Aliens er en amerikansk animasjonsfilm fra 2009, produsert av DreamWorks.
Handlingsreferat
I Modesto i California skal Susan Murphy planlegger å gifte seg med reporter Derek Dietl. Men kort tid før bryllupsseremonien blir hun truffet av en meteoritt fra en ødelagt planet, og all strålingen får henne til å lyse grønt og vokse til en enorm størrelse. Alle gjestene i bryllupet stikker rett før kirken kollapser fullstendig, og Derek blir slått ut av treplanker. Men giganten Susan redder ham i tide. En amerikansk militær avdeling dukker deretter opp og fanger henne. Susan våkner deretter opp ved et topphemmelig regjeringsanlegg som huser forskjellige monster som offentligheten er fullstendig uvitende om. Susan møter general W. R. Monger, en offiser som har ansvaret for hele anlegget.
Andre innsatte er dr. Cockroach, en forsker som ble halvt menneske, halvt kakerlakk etter et eksperiment gikk galt. B.O.B. (Benzoate Ostylezene Bicarbonate) en hjerneløs og levende masse av blå gørr som er resultat etter en mutasjon. Insectosaurus, et massivt insekt mutert av kjernefysisk stråling. The Missing Link, en forhistorisk 20,000 år gammel ape-hybrid som ble tint opp fra dyp is av forskere. Susan, kalt «Ginormica» av amerikanske myndigheter, blir forbudt enhver kontakt med venner og familie, slik at hun føler seg stadig mer isolert og ensom.
På et mystisk romskip i verdensrommet blir en blekksprut-lignende utenomjordisk skurk ved navn Gallaxhar varslet om tilstedeværelsen av «kvantium», en kraftig energikilde på jordkloden. Han sender en robot-sonde for å få tak i energien. Sonden lander senere på jorden, hvor USAs president forsøker å oppnå kontakt med den. Men sonden beveger seg mot San Francisco og begynner å rasere området, til tross for mislykkede forsøk fra USAs væpnede styrker. W.R. Monger overbeviser presidenten om å gi monstrene større frihet hvis de klarer å stanse sonden og bli helter. I San Francisco oppdager roboten kvantium-stråling gjennom Ginormicas kropp. Den forsøker å ta stoffet fra henne, og setter mange liv i fare. Ved Golden Gate Bridge klarer Insectosaurus, The Missing Link, dr. Cockroach, B.O.B og Ginormica å ødelegge den gigantiske roboten, ved å bruke deler av selve broen.
Gallaxhar setter deretter kurs mot jordkloden for å skaffe «kvantiumet» personlig. Samtidig vender Ginormica hjem med sine nye venner, og gjenforenes med familien sin. Men Derek avbryter forlovelsen med Ginormica, og Ginormica ble knust av dette bruddet. Hun innser endelig at livet hennes som monster var enda bedre enn hun trodde, og hun lover dr. Cockroach, The Missing Link og B.O.B. å aldri undervurdere seg selv igjen. Plutselig blir Ginormica trukket inn i Gallaxhars romskip. Insectosaurus forsøker å redde henne. Men han blir skutt ned av skipets plasma-kanoner, og tilsynelatende drept.
En maskin trekker ut kvantiumet fra kroppen hennes, og krymper henne tilbake til normal størrelse. Men dette endrer ikke håret hennes tilbake til det normale. Gallaxhar bruker deretter kvantiumet til å produsere kloner av seg selv, for å starte en fullskala invasjon av jorden. W.R. Monger klarer å få B.O.B, The Missing Link og dr. Cockroach om bord på romskipet, hvor de redder Ginormica. Romskipet ødelegger deretter seg selv, og dreper Gallaxhar og hans håndlangere. Monger kommer deretter for å informere monstrene om at en ny monstrøs snegle kalt Escargantua sakte tar seg til Frankrike etter at den falt ned i en fransk atomreaktor, og de nye heltene må derfor konfrontere denne nye trusselen.
Carlos Westendorp
Westendorp gikk inn i utenrikstjenesten i sitt hjemland Spania i 1965 og tjenestegjorde ved landets utenriksstasjoner i Brasil og Nederland. Han var i årene 1980 til 1985 ansvarlig for saker som hadde med Spanias forhold til De europeiske fellesskaper å gjøre og deltok i gruppen som forhandlet fram Spanias medlemskap i EF.
Westendorp var Spanias ambassadør til EF i årene 1985 til 1991. Han var deretter, i årene 1991–1995 statssekretær med ansvar for EF-spørsmål, for så å bli utenriksminister i 1996.
Etter å ha vært FN-ambassadør i 1996–1997, ble Westendorp utnevnt til stillingen som det internasjonale samfunns Høye representant for Bosnia-Hercegovina. Denne institusjonen, på engelsk kalt Office of the High Representative, ble til under Dayton-avtalen for å påse implementeringen av avtalens sivile deler og var i praksis for Bosnia-Hercegovinas øverste myndighet. Westendorp tjente i stillingen som høyeste representant fra juni 1997 til juli 1999. I egenskap av internasjonal høyrepresentant var Westendorp i 1998 ansvarlig for å innføre Bosnia-Hercegovinas nye flagg.
Fra 2004 til 2008 var Westendorp var Spanias ambassadør i USA.
Jim Marurai
Jim Marurai (født 9. juli 1947, død 4. november 2020 på Mangaia ) var en politiker fra Cookøyene. Han var landets statsminister fra 2004 til 2010.
Marurai ble statsminister 14. desember 2004, da han ble valgt for 2 år. Han representerte Det demokratiske alliansepartiet, i likhet med sin forgjenger Robert Woonton. Marurai var tidligere utdanningsminister.
Bred vannkalv
Bred vannkalv (Dytiscus latissimus) også omtalt som kjempevannkalv, er en bille og tilhører familiegruppen vannkalver. Den kan bli opptil 4,5 centimeter og er den største av de norske vannkalvene. I Norge finnes den i litt større innsjøer på Sør- og Østlandet.
Utseende
Bred vannkalv har en oval fasong slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet (med en mer eller mindre skarp fremkant). Brystet (pronotum) er bredere enn langt. Kroppen er nokså flattrykt, mye bredere enn høy, dekkvingene er utvidet på siden og fortsetter utenfor den gule sidekanten. Fasettøynene er relativt små og ikke utstående. Antennene er trådformede.
Den er mellom 38 og 44 millimeter lang som voksen og er vår største art, den er regnet som verdens nest største vannkalv etter den svært sjeldne Megadytes ducalis. Larven er i sine siste larvestadier en del større.
Fargen er svart med gule sidekanter langs kroppen. Brystskjoldet (pronotum) er kantet med gult hele veien rundt.
Levevis
De voksne billene, og særlig larvene, er grådige rovdyr. Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.
Bred vannkalv finnes i stillestående ferskvann, i vegetasjonsrike (næringsrike) større innsjøer. De har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Bred vannkalv tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie, en hvileperiode, der vannkalvens indre og ytre organer endres. Bred vannkalv lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst, kryper den på land, graver ut et kammer i løs jorden eller lignende, hvor puppestadiet tilbringes.
Truet art
Bred vannkalv er regnet som er sterkt truet art i Europa og er derfor fredet også i Norge. Det er imidlertid uklart om arten er like sterkt truet i Norden som lenger sør i Europa. Den synes å ha gode bestander i myrtjern i indre områder av Østlandet. Den står på både den norske og den europeiske rødlisten.
Lukas Klostermann
Lukas Manuel Klostermann (født 3. juni 1996) er en tysk fotballspiller som spiller for RB Leipzig.
Landslaget
Han representerte Tyskland under Sommer-OL 2016 i Rio de Janeiro, der han tok sølv i herrenes turnering.
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Matias Faldbakken
Matias Faldbakken (født 20. november 1973 i Hobro) er en norsk forfatter og billedkunstner, som også har publisert under under pseudonymet Abo Rasul. Han er sønn av forfatteren Knut Faldbakken og keramiker Gro Honoré Skåltveit og bror til filmregissør Stefan Faldbakken. Han vokste opp på Ridabu, utenfor Hamar, og bor i dag i Oslo.
Faldbakken er utdannet billedkunstner fra Vestlandets Kunstakademi i Bergen (1994–98) og Staatliche Hochschule für Bildende Künste i Frankfurt (1996–97).
Love’s Come to Town
Love's Come to Town er et musikkalbum med Olav Larsen & The Alabama Rodeo Stars, utgitt i 2006. Dette er bandets debutalbum.
Broder Gabrielsen
Broder Gabrielsen er en norsk dramafilm fra 1966 regissert av Nils R. Müller. Hovedrollen spilles av Alf Malland, mens sentrale biroller spilles av Mette Lange-Nielsen, Per Christensen og Ulrikke Greve. Malland hadde også en hånd på manuset. Filmen, som bygger på et manus skrevet av psykiater Victor Borg, tar for seg temaet religiøs fanatisme og overtro i kristne sekter. Den setter et særlig sterkt lys på fenomenet healing, noe som blant annet kulminerer i en «kvakksalverrettssak» et stykke ut i filmen. Manuset til psykiater Borgs var delvis basert på et møte han overvar i menigheten Maran Ata i begynnelsen av 1960-årene.
Broder Gabrielsen retter søkelyset mot vekkelseskristendom og religiøse møter der bønn blir som sirkus. Under innspillingen omtalte regissør Müller den som et ledd i «kampen mot såkalt helbredelse ved bønn og håndspåleggelse». Ifølge psykiater Victor Borg, filmens manusforfatter, setter den normal kristendom opp mot «hallelujaevangelistene», og er altså ikke en antireligiøs film. Hovedrolleinnehaveren, Alf Malland, beskrev den som en film som tar opp kampen mot dem som «driver butikk» på religion.
Filmen ble omstridt da den kom, og etter en nyoppsetning i midten av 1970-årene, trakk vekkelsespredikant Aage Samuelsen den for retten med personsjikane som begrunnelse.
Handling
Den karismatiske lekpredikanten Gabrielsen oppdager at det trengs mer enn Guds ord for å få tilhørere. Etter hvert begynner han å forstå hva moderne rytme og ekstase kan utrette når det gjelder å få tilhørere. Hans og hans kone begynner straks å ta disse virkemidlene i bruk, og ved hjelp av disse klarer de å bygge opp en ekstase som er en blanding av hysteri, rytme og religion. Etter en spontan helbredelse ved suggesjon av ung pike med hysterisk lammelse, begynner Gabrielsen å drive helbredelse ved bønn på sine møter. Han blir overbevist om sine helbredende evner og svinger seg opp til å bli den helt store forkynner. Dessverre uteblir helbredelsene, og han ender selv i missmot og nederlag. Filmen slutter med at han etter en bilulykke blir bragt på sykehus, etter forgjeves å ha prøvd ved bønn å stoppe blødningen fra et kutt i pannen. Han overlever og forsones med legen som han tidligere så på som sine fiende.
Om filmen
Det ble mye bråk i kjølvannet av lanseringen av Broder Gabrielsen. Den kjente vekkelsespredikanten Aage Samuelsen mente filmen var basert på hans liv, og at filmen var et overtramp overfor hans privatliv. «Hvis jeg ikke har laget bølger før, så skal jeg i hvert fall lage det nå», skal Samuelsen har uttalt etter at å ha fått rede på filmens innhold under innspillingen i 1965. Til tross for at filmen ble belemret med en rettssak, endte det med at den kunne vises. Allerede under innspillingen gikk Samuelsen ut mot filmen, blant annet ved å dele ut flygeblad over innspillingsstedene. Samuelsen mente han var modell for filmen. Det ble tilbakevist av både manusforfatter og regissør. Skuespillere og utstyr måtte forsikres for en halv million kroner på grunn av trusler om bråk under opptakene. Filmen utløste en av de største samfunnsdebattene i Norge i 1960-årene.
Høsten 1974 vakte filmen på nytt bestyrtelse da NRK Fjernsynet planla å vise den. Åge Samuelsen kom med voldsom kritikk overfor NRK og kringkastingssjef Torolf Elster mot den planlagte visningen og engasjerte høyesterettsadokat Alf Nordhus for å få satt en stopper for planene. Filmens hovedrolleinnehaver, Alf Malland, engasjerte seg på NRKs side og mente kringkastingssjefen ikke burde gi etter for kravet fra predikant Age Samuelsen. Trusler om rettssak fra Samuelsen førte til at NRK valgte å legge visningen på is i en lengre periode.
Filmanmelderne
Anmelderne i Aftenposten og Arbeiderbladet gav filmen tildels gode kritikker. Aftenpostens Sven Krohn var mest begeistret og skrev blant annet: «Med Broder Gabrielsen har Müller levert sin desidert beste film til dato, et intenst og helhjertet produkt med innhold og mening». Arbeiderbladets Haavard Haavardsholm var mer delt i synet og skrev som følger: «Det har så avgjort sin interesse å få et vist innblikk i tingene, og det lar filmen oss få – men dypere interessert i disse menneskenes ve og vel, makter ikke filmen å gjøre oss. Broder Gabrielsen er mer en demonstrasjon av et merkelig fenomen enn en film om levende mennesker». VGs anmelder var lunken og gav den terningkast tre med overskriften «Men filmen fanger ingen sjeler». Anmelderen mente at filmens styrke lå i dens vilje på å slå ned og belyse fenomenet helbredelse og fanatisme, men mente samtidig at svakheten var at den ikke var troverdig nok. Anmelderen mente videre at den hadde gode skuespillerprestasjoner og «fremragende» fotografering, men at den i siste instans manglet «dramatiske slagkraft».
Priser
Müller ble tildelt «Sølvklumpen» fra Norske kinosjefers forbund for filmen.
Musikk
Filmen er en av de første som tok norsk rock på alvor og lot Ski Ungdomsklubbs medlemmer, musikere og artister ikke bare spille musikken i filmen, men også opptre som statister og i mindre roller. Musikken fikk også oppmerksomhet siden Bente Lind og The Lunicks har vært å høre på amerikanske radiostasjoner og på samleplater helt siden 1965. The Dandy Girls, Nina & Patzy og Green Onions medvirket også.
Kurt Bryan Barbosa
Han representerte Filippinene under Sommer-OL 2020 i Tokyo, hvor han ble utslått i første runde.
Ilbono
Ilbono (sardisk: Irbòno) er en italiensk kommune i provinsen Nuoro i regionen Sardinia. Den har 2 252 innbyggere og ligger rundt 400 meter over havet.
Kohkiluyeh og Buyer Ahmad
Kohkiluyeh og Buyer Ahmad (persisk: استان کهگیلویه و بویراحمد‎ Ostān-e Kohgīlūye va Būyer-Ahmad, lurisk: استان کهگیلویه و بِیرَمَد Ostān-e Kohgīrūye-o Beyramad) er en av de trettien provinsene i Iran. Provinsens areal er 15 504 km². I 2016 hadde Kohkiluyeh og Buyer Ahmad 713 052 innbyggere. Administrasjonssenteret ligger i byen Yasuj.
Acilius sulcatus
Acilius sulcatus er en bille som tilhører familien vannkalver.
I Norge finnes over hele landet. Den kan forveksles med den lignende arten Acilius canaliculatus, men denne er ikke like vanlig.
Utseende
Acilius sulcatus har en oval fasong slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet, med en mer eller mindre skarp fremkant. Brystet (pronotum) er bredere enn langt. Brystskjoldet (pronotum) er mørkt og kantet med gult hele veien rundt, det har en markert gul avlang flekk midt på. Kroppen er nokså flattrykt, mye bredere enn høy. Dekkvingene har langsgående striper. Fasettøynene er relativt små og ikke utstående. Antennene er trådformede.
Den er mellom 16 og 18 millimeter lang som voksen. Larven er i sine siste larvestadier omtrent dobbelt så stor, nær 30 millimeter.
Fargen er svart og gul. Brystskjoldet (pronotum) er kantet med gult hele veien rundt.
Hunnen har alminnelige framføtter, mens hannen har brede framføtter. De er utvidet med noen sugeskåler den bruker under paring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.
Levevis
De voksne billene, og særlig larvene, er grådige rovdyr. Både de voksne billene og larvene er raske og elegante svømmere. Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig. Acilius sulcatus finnes i stillestående ferskvann, både i mer næringsfattige myrdammer og i vegetasjonsrike (næringsrike) dammer. De har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Acilius sulcatus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie, en hvileperiode, der vannkalvens indre og ytre organer endres. Acilius sulcatus lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst, kryper den på land, graver ut et kammer i løs jorden eller lignende, hvor puppestadiet tilbringes.
Basketball under Panamerikanske leker 1955
Basketball under Panamerikanske leker 1955. Basketball var med som en av sytten sporter under de andre Panamerikanske leker 1955 som ble arrangert i Mexico by i Mexico fra 13. til 24. mars. Det var en turnering for menn og en for damer, USA vant begge.
Myrkleggpraktvikler
Myrkleggpraktvikler (Gynnidomorpha minimana) er en sommerfugl som tilhører familien viklere (Tortricidae). I likhet med de andre artene i slekten Gynnidomorpha er den sjelden i Norge, og er listet som sårbar (VU) på Norsk rødliste for arter fra 2021.
Utseende
En nokså liten (vingespenn 11-15 millimeter), brunspraglete vikler. Forvingen er rødbrun med noen lysere tegninger ved bakkanten, avrundet i spissen.
Levevis
Larvene utvikler seg i frøhusene av myrklegg (Pedicularis spp.).
Utbredelse
I Norge er den bare kjent fra det sørlige Østlandet.
Jerry Smith
Jerome Anthony Smith (født 9. september 1930 i Dayton i Ohio, død 6. august 2011 i San Diego i California) var en amerikansk spiller og trener i amerikansk fotball. Jerry ble født i Dayton i Ohio og gikk på Chaminade High School, hvor han ble uteksaminert i 1948. Mens han gikk der spilte han tight end, og i 1982 ble han innlemmet i skolens Athletic Hall of Fame.
I 1960 tok han en stilling som trener for Boston Patriots’ defensive linemen og linebackere. To år senere tok han en lignende stilling med Buffalo Bills; i løpet av sine seks år med Bills vant laget to ligatitler i American Football League. I 1968 ansatte Cleveland Browns Smith som assistant personnel director. Fra 1969 til 1970 var Smith en trener for New Orleans Saints, og året etter det ble han offensive line coach for Denver Broncos. Den 17. november 1971 sa Bostons hovedtrener Lou Saban, som også hadde vært Smiths sjef i Boston og Buffalo, opp, og Smith ble utnevnt til hans erstatning i sesongens fem siste kamper. Broncos gikk 2–3 under Smith. Ettern 1971-sesongen ble han defensive line coach for Houston Oilers ut 1972; etter en sesong returnerte han til Browns, hvor han holdt flere stillinger. Han var trener for San Diego Chargers’ defensive line fra 1977 til 1983 og var en av de som utviklet de fire spillerne Fred Dean, Leroy Jones, Louie Kelcher og Gary «Big Hands» Johnson. De fire, som ble kjent som Bruise Brothers, sørget for at Chargers ledet NFL i sacks i 1980 med 60. Dean, Kelcher og Johnson ble alle utvalgt til startere i Pro Bowl 1981.
Etter et hjerteinfarkt i 2007 slet Smith med helsen, og den 6. august 2011 døde han, 80 år gammel.
Jorsj
Jorsj (russisk: ёрш) er en cocktail bestående av øl og vodka.
Jorsj er en velkjent drink fra Russland, hvor det ellers er mindre vanlig å blande ut vodkaen.
Irgoli
Irgoli (sardisk: Irgòli) er en italiensk kommune i provinsen Nuoro i regionen Sardinia. Den har 2 309 innbyggere og ligger rundt 26 meter over havet.
Sniper Alley
Sniper Alley var det uformelle navnet på hovedgaten i Sarajevo under Bosnia-krigen. Skarpskyttere var plasserte langs gaten og den ble fryktet blant sivilbefolkningen.
Veien går mellom det industrielle området og den gamle delen av byen hvor det kulturelle er samlet. Langs veien er det mange høye bygninger som gav mange gode plasseringer for skarpskyttere. Fjellene i nærheten av veien var også gode utgangspunkter for skarpskyttere, da det var trygg avstand og gav god oversikt over byen. Sarajevo var under konstant beleiring under hele krigen, men folk var allikevel tvunget til å bevege seg rundt for å overleve, men samtidig risikerte de også livene sine. Skilt hvor det stod «Pazi – Snajper!» (Pass opp – skarpskyttere!) ble vanlige. Folk kunne enten bevege seg raskt og løpe eller vente på FN-biler og brukte dem som skjold. Ifølge informasjon samlet i 1995 ble 1 030 personer såret og 225 drept, derav 60 som var barn. Sniper Alley har blitt fremstilt i flere filmer bla, The Peacemaker og Welcome to Sarajevo.
Sugar Todd
Sugar Rashelle-Faye Chelsea Todd (født 19. juli 1990 i Omaha, Nebraska ) er en amerikansk skøyteløper som konkurrerer i hurtigløp. Hun representerte landet sitt under Vinter-OL 2014 i Sotsji, der hennes beste individuelle resultat var nummer 29 på 500 meter.
Kanker (distrikt)
Kanker (hindi: कांकेर जिला ) er et distrikt i den indiske delstaten Chhattisgarh. Distriktets hovedstad er Kanker.
Demografi
Ved folketellingen i 2011 var det 748,593 innbyggere i distriktet, mot 650,934 i 2001. Den urbane befolkningen utgjør 10,25 % av befolkningen.
Barn i alderen 0 til 6 år utgjorde 13,02 % i 2011 mot 16,42 % i 2001. Antallet jenter i den alderen per tusen gutter er 975 i 2011, det samme som i 2001.
Konrad Johannesson
Konrad «Konnie» Johannesson (født 10. august 1896 i Glenboro i Manitoba, død 28. oktober 1968 i Winnipeg) var en canadisk ishockeyspiller som deltok i de olympiske leker 1920 i Antwerpen.
Johannesson ble olympisk mester i ishockey under sommer-OL 1920 i Antwerpen. Han var med på det canadiske laget Winnipeg Falcons som vant ishockeyturneringen. Johannesson spilte høyreback på laget. Canada vant alle sine tre kamper, de slo Tsjekkoslovakia med 15-0, USA med 2-0 og Sverige med 12-1
Margu
Margu (latin: Margiana, fra gresk: Μαργιανή) var et satrap under Akaemenidenes rike. Regenten som tapte en revolt i Baktria er i Behistun-inskripsjonene fra ca 515 f.Kr. omtalt som en margianer av Dareios I av Persia. Inskripsjonene omtaler ikke Magu som et satrap, fordi det var inkludert i et større satrap. Det var sentrert i Merv i det nåværende Turkmenistan.
Lars Berg (regissør)
Lars Berg (født 1959) er en norsk regissør, produsent og underviser utdannet ved S.F.A.I. og A.F.I. innen film og TV. Blant produksjonen er flere spillefilmer; Farlig Farvann, Maja Steinansikt, Glasskår og Asfaltenglene, og TV-serier som Skolen, Fox Grønland og Hotel Cæsar.
József Mindszenty
József Mindszenty  (født  József Pehm 29. mars 1892 i Csehimindszent nær Szombathely i Østerrike-Ungarn, død 6. mai 1975 i Wien i Østerrike) var en av den katolske kirkes kardinaler.
Han var erkebiskop av Esztergom 1945–1974, men det meste av tiden var han forhindret av kommunistene fra å utøve embedet. Han ble kreert til kardinal i 1946 av pave Pius XII. Han var forhindret fra å delta ved konklavet 1958 som valgte pave Johannes XXIII, og konklavet 1963 som valgte pave Paul VI, og kunne heller ikke delta under Annet Vatikankonsil.
Erkebiskop av Veszprém
Han ble etter anbefaling av den pavelige nuntius erkebiskop Angelo Rotta til pave Pius XII utnevnt til biskop av Veszprém den 3. mars 1944. Han ble bispeviet den 25. mars av kardinal Jusztinian Serédi, få dager etter at Tyskland hadde okkupert landet.
Etter at tyskerne hadde innsatt pilkorspartiet som så etablerte et nasjonalsosialistisk diktatur i oktober 1944, ble forholdene enda verre. At Mindszenty protesterte mot regimets krig mot russerne, tilspisset det hele. Nazistene arresterte ham og holdt ham fengslet 1944–1945. Da nazistene overtok hans palass, fant de en masse klær han hadde samlet inn for distribusjon blant de trengende. Nazistene sperret ham inne i Sopron-Kohila-fengselet helt vest i landet. Da russerne fem måneder etter hadde kommet frem til denne delen av Ungarn i mars 1945 og slapp alle de politiske fangene fri, kom også Mindzenty fri (april), og da haiket han tilbake til Veszprem.
Erkebiskop av Esztergóm og den ungarske kirkes primas
Han ble promovert til erkebiskop av Esztergóm og dermed til den ungarske kirkes primas den 2. oktober 1945. I februar 1946 ble han kreert til kardinal, med Santo Stefano al Monte Celio som tittelkirke. Han foretok reiser hvert eneste år bl.a. til USA der han holdt taler som kritiserte det ateistisk kommunistiske regime som etablerte seg i hjemlandet, og fikk en enorm popularitet for sin regimekritikk også på hjemmebane.
Extra-low voltage
Extra-low voltage (ELV) er et begrep innen elektroteknikk om elektriske anlegg som er beregnet for å hindre elektrisk støt. Det er flere typer ELV: SELV (separated/safety extra-low voltage), PELV (protected extra-low voltage) og FELV (functional extra-low voltage). Oversatt til norsk blir det ekstra lav spenning, men den engelske forkortelsen er det som blir brukt i forskrifter.
József Mindszenty
Arrestasjon og fengselsdom
Kommunistene arresterte ham den 26. desember 1948. Kort før arrestasjonen hadde Mindszenty, som hadde en sterk forutanelse, skrevet et notat der han understreket at han ikke hadde deltatt i noen konspirasjon, og at en eventuell tilståelse fra hans side ville være resultat av tvangsmidler.
Kommunistene gjennomførte en skueprosess med anklager om «høyforræderi», det vil si samarbeid med nazistene under andre verdenskrig, og om «konspirasjon» mot den nye regjeringen, og om andre lovbrudd. I propagandaen presenterte kommunistene også en egen vinkling på det faktum at nazistene hadde arrestert ham i 1944 – alle de klærne som ble funnet i hans palass viste at han var blitt arrestert som krigsprofitør, for hva skulle han ellers med 1 500 stykker undertøy? Rettssaken begynte den 3. februar 1949, og endte med dom 8. februar til livsvarig fengsel. Hans «skyldsbekjennelse» som ble fremlagt under rettssaken, antas å ha blitt frembragt av medikamenter og tortur. Han hadde nektet å tillate statlig overtakelse av Ungarns katolske skoler.
Den 12. februar bannlyste pave Pius XII alle katolikker som hadde medvirket til rettssaken og dommen.
Løslatelse, tilflukt i den amerikanske ambassade
Under oppstanden i Ungarn i 1956 ble han løslatt den 30. oktober, og han vendte tilbake til Budapest neste dag. Den 2. november roste han opprørerne, og neste dag holdt han en radiotale til støtte for den antikommunistiske utviklingen.
Men da sovjetiske styrker rykket inn i Ungarn 4. november, tok han på anbefaling av Imre Nagy tilflukt i den amerikanske ambassade, etter at USA hadde gitt ham politisk asyl. Han ble boende i ambassaden fra 1956 til 1971, og nektet i mange år Vatikanets ønske om at han skulle forlate Ungarn. Wiens erkebiskop, kardinal Franz König, besøkte ham regelmessig i ambassaden, etter oppdrag fra paven.
Siste leveår i Wien
Mindszenty døde den 4. mai 1975 i Wien. Først i mai 1991, etter kommunismens fall, ble kisten med hans levninger ført tilbake til Ungarn.
Episkopalgenealogi
Hans episkopalgenealogi er:
Buona Sera
«Buona Sera» er en amerikansk sang, skrevet av Carl Sigman og Peter DeRose. Den ble innspilt av Louis Prima med Sam Butera & His True Believers i 1956 og utgitt på single for Capitol, EP-platen The Wildest Party Part 2 (Capitol EAP 2755) og LP-platen The Wildest (Capitol T-755). Produsent var Voyle Gilmore.
Dean Martin spilte inn sin versjon av «Buona Sera» 13. januar 1958 og den ble utgitt på LP-platen This Is Dean Martin (Capitol T-1047) 25. august 1958.
I Norge gjorde The Monn Keys en innspilling av sangen. Den ble utgitt på Triola TN 45-136.
Norske versjoner
Eigil Berg har skrevet en norsk tekst til «Buona Sera» og Øystein Sunde har skrevet en humoristisk tekst.
Det var New Jordal Swingers som akkompagnerte Øystein Sunde på hans innspilling av «Åna Sira».
«Åna Sira» med Øystein Sunde
Øystein Sunde ga ut en norsk coverversjon med tittelen «Åna Sira» i mars 1979 på Sundes musikkalbum Hærtata hørt (Philips 6317 049). I 2006 ble sangen også utgitt på samlealbumet Sundes verden – 52 av de aller beste.
Sunde skrev selv den norske teksten, og tittelen er en fonetisk norsk vri på originaltittelen «Buona Sera». Ellers handler Sundes tekst om miljøvern. Nore II kraftverk blir blant annet nevnt. Sporadisk bruker han den opprinnelige engelske teksten. Åna-Sira er forøvrig et lite tettsted på grensa mellom Rogaland og Vest-Agder. Både tekst og noter til «Åna Sira» ble publisert i notaboka Kjekkere å ha–2 i 1992.
I solopartiet etterligner Sunde en trompetlyd «på slurva». Midt opp i det hele nevner han navnet til barneunderholderen Kirsten Langbo, for så å imitere hennes trompet lignende kjenningsmelodi «Bayersk polka» (opprinnelig: «Bayrisch-Polka»), som hun brukte da hun åpnet sine innslag i Barnetimen for de minste.
New Jordal Swingers var kompband på «Åna Sira». De hadde selv gitt ut en engelskspråklig coverversjon av «Buona Sera» på albumet Let’s Boogie i 1975 og en norskspråklig versjon på albumet På norsk i 1976. Sunde og New Jordal Swingers dro forøvrig på en fjorten dagers turne sammen med oppstart i Moss 15. oktober 1980.
Musikere og instrumenter («Åna Sira»)
Sunde fremførte «Åna Sira» i programmet Øystein i fritt fall (sendt 12. mai 1979). Et ørlite klipp av dette ble sendt i programmet Rosenborg – mer enn fotball (sendt 6. juni 1998. I sistnevnte program fortalte Eigil Berg at «Åna Sira» ble spilt inn på kun en tagning.
Arild Brubak
Arild Brubak (født 1967) er en norsk regissør og TV-produsent/prosjektleder.
Han har hatt regi på Hotel Cæsar, Familiesagaen De syv søstre og 71° nord. Han har også vært prosjektleder på mange programmer på TV 2, blant annet Hotel Cæsar, Hos Martin, Seks som oss, Farmen og Ran. Brubak gikk i 2010 over til Strix Television, hvor han er prosjektleder/executive producer.
28. april
Navnedag
Vivi, Vivian
Fødsler
Se flere som er født 28. april i Kategori:Fødsler 28. april.
Porto Velho
Porto Velho er hovedstad og en kommune i delstaten Rondônia i nordregionen av Brasil. Byen ligger ved elven Madeira, som er en sideelv til Amazonas. Byen ble offisielt grunnlagt i 1914. Byen ble hovedstad i det nye "Território Federal de Rondônia" den 17. februar 1956.
Stuping under de britiske imperielekene 1950
Stuping under de britiske imperielekene 1950. Stuping var en av flere sporter i de fjerde britiske imperielekene som ble arrangert i Auckland i New Zealand 4. til 11. februar 1950. Det var fire øvelser, 3 meter sviktstup og 10 meter tårnstup for både kvinner og menn. England ble beste nasjon med to gullmedaljer foran Canada og Skottland med en hver.
Isili
Isili (sardisk: Ìsili) er en italiensk kommune i provinsen Sud Sardegna i regionen Sardinia. Den har 2 748 innbyggere og ligger rundt 523 meter over havet.
Thalassarche eremita
Thalassarche eremita (engelsk navn Chatham Albatross, Chatham Mollymawk, eller Chatham Islands Mollymawk) er en stor sjøfugl og mellomstor albatross. Alle parene hekker på Pyramiden, Chathamøyene øst for New Zealand. Den har ikke fått tilordnet normert navn på norsk.
Dette taksonet var tidligere regnet å være en underart av svartflekkalbatross, Thalassarche cauta, men er i dag kjent som en selvstendig art.
Voksne fugler skiller seg frasvartflekkalbatrosser med langt mørkere gråfarge i ansiktet, øvre hals og øvre rygg, gult nebb og gul stripe over kinnet.
Thalassarche eremita migrerer til området mellom Australia og Perustrømmen ved Sør-Amerika, så langt nord som til 6° S. Populasjonen er estimert til 11,000 hekkende fugler.
Boa Vista
Boa Vista er hovedstad og en kommune i delstaten Roraima i nordregionen av Brasil. Byen ble etablert i 1830 og har om lag 220 000 innbyggere (2003).
Follum tømmerterminal
Follum tømmerterminal er en privat tømmerterminal for bruk av Norske Skog Follum. Adressen er Follumveien 100, adkomst via fylkesvei 2872.
Monaryggen
Monaryggen er en tre - fire kilometer lang grusås på grensen mellom kommunene Eidsberg og Trøgstad i Østfold. Ryggen ble dannet i slutten av siste istid i forbindelse med avsmeltningen i Ås-Ski-trinnet, for ca. 9-10 000 år siden.
Monaryggen ruver 80 meter over terrenget rundt. Ryggen er dannet som et vifteformet delta utenfor isbreeen. Et delta er en avsetning av løsmasser. Slike dannes der en elv renner ut i stillestående vann. Trolig ble deltaet bygd helt opp til havets overflate, 208 meter over dagens havnivå. Derfor er ryggen flat midt oppå. Skråningen på innsiden ble støttet opp av isfronten, så den er brattere enn den på utsiden. I de mange grustakene kan vi se hvordan massene ligger lagvis og heller mot sør.
Razavi-Khorasan
Razavi-Khorasan, eller Khorasan-e-Razavi, (persisk: خراسان رضوی Ostān-e Khorāsān-e Razavi) er en av de trettien provinsene i Iran. Provinsen ligger nordøst i landet, og har et areal på 118 851 km². I 2016 hadde Razavi-Khorasan 6 434 501 innbyggere. Administrasjonssenteret ligger i byen Mashhad.
Monaryggen
Ved Mysen og Eidsberg er landskapet flere steder brutt opp i en rekke små, bratte bekkedaler, raviner. Dette ravinelandskapet er dannet ved at rennende vann har gravd i avsetningene utenfor Monaryggen.
Lokalt blir Monaryggen ofte referert til som «morenen», men dette er ikke helt korrekt. Det ligger morenemasser i bunnen av den, men det alt vesentlige er glasifluvial dannelse; en grusrygg som er spylt opp av en kraftig smeltevannsstrøm. En må forestille seg en elv mange ganger Glommas størrelse som har kommet nordfra og lagt fra seg utallige kubikkmeter med løsmasser.
Razavi-Khorasan
Razavi-Khorasan ble etablert 29. september 2004, etter en deling av landets tidligere største provins, Khorasan.
Nastasia Noens
Nastasia Noens (født 12. september 1988 i Nice) er en fransk alpinist.
Razavi-Khorasan
Den nord-østlige delen av Razavi Khorasan samt provinsen Nord-Khorasan er befolket av kurdere som ble flyttet til regionen av Shah Abbas.
Monaryggen
Eidsberg kommune har med hjelp fra Riksantikvaren og Direktoratet for mineralforvaltning, fylkesmannen og fylkeskommunen vedtatt en kommunedelplan for området. Hovedelementene i planen er: a) eggen/opprinnelige silhuetten bevares, b) det åpnes for mer grusuttak innenfor planområdet enn opprinnelig signalisert, c) vi åpner for et utvidet næringsområde d) konsekvensbeskrivelser og e) hensyn til kulturminner tydeliggjøres.
Nastasia Noens
Hun debuterte i verdenscupen i alpint 11. november 2006, og fikk sin første plassering på pallen 11. januar 2011 med en tredjeplass i slalåm i Flachau. Noens deltok for Frankrike under Vinter-OL 2010 og oppnådde en 29.-plass i slalåm.
Hun deltok på det franske laget som tok gull i lagkonkonkurransen under VM 2017.
Under Vinter-OL 2022 i Beijing, ble hun nummer 19 i slalåm.
Kjøkkenvifte
En kjøkkenvifte er en enhet som inneholder en mekanisk vifte som henger over komfyr eller platetopp i kjøkken. Avtrekket skal trekke ut fett, forbrenningsprodukter, gasser, røyk, varme og vanndamp fra matlagingen, og eventuelt filtrere denne.
Beskrivelse
Det finnes to hovedtyper av kjøkkenvifter. Den ene typen ventilerer ut mot friluft via et kanalsystem, mens den andre typen resirkulerer luften f.eks. via et kullfilter som inneholder aktivt kull før den slippes tilbake igjen til kjøkkenet.
Fett og brannfare
De fleste kjøkkenviften har et eller annet system for å fange opp fett (f.eks. et filter) slik at man begrenser fettmengden som samler seg i rørene. Mye fett i rørene kan være øke risikoen for brannspredning dersom det skulle oppstå brann ved matlaging. Fettfiltrene bør rengjøres regelmessig.
Støynivå
Høyt støynivå fra kjøkkenvifter kan påvirke trivsel når man arbeider på kjøkkenet, og kan over lang tid potensielt tid bidra til nedsatt hørsel. Vifter med variabel hastighet bråker vanligvis mer på høyere innstillinger som ofte svarer til høyere luftgjennomstrømning. Forskjellige typer og modeller kan ha ulikt støynivå ved transport av samme luftvolum. Kjøkkenvifter med rør som går til friluft er vanligvis mer støyende, men har også ofte høyere luftgjennomstrømning, mens kjøkkenvifter som resirkulerer luften ofte er roligere, men er mindre effektive på å fjerne lukt og forurensning.
I likhet med andre kjøkkenapparater måles støynivået på kjøkkenvifter ofte på den logaritmiske desibel-skalaen med A-vekting, forkortet dB(A). En kilde oppgir at støynivået fra de fleste kjøkkenvifter blir markedsført til å ligge rundt 60-70 dB(A), mens "rolige" modeller kan gå så lavt som 40 dB(A), og "bråkete" vifter løst blir klassifisert som modeller med støynivå over 70 dB(A). Det bør bemerkes at støynivået generelt er oppgitt for maksimal hastighet, og det kan derfor være nyttig å sammenlikne støynivået ved ulike volumetriske luftstrømninger (for eksempel i liter per sekund) for å få et mer nyansert bilde. Internasjonalt blir luftgjennomstrømningen i kjøkkenvifter vanligvis målt i liter per sekund (L/s).
Chlorocala viridicyanea
Chlorocala viridicyanea er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor ( millimeter), avlang, blank blågrønnlig metalisk farget gullbasse. Den har ganske grove punktrader på dekkvingene.